钦定古今图书集成/明伦汇编/闺媛典/第043卷 > 皇清 > 欧氏女
## 钦定古今图书集成/明伦汇编/闺媛典/第043卷 > 皇清 > 欧氏女

按《福建通志》：“欧氏女，永宁卫人。许适林某，未娶而某亡，父母复死，仅存弟十岁。女哭曰：‘吾生死在林第，父母亡，吾去弟将何依’？自是躬纺绩而坐弟于旁，教以读书。丁亥遭乱，乃自破其面，捣药汁和血涂之。弟被执，女哀号抱持，棰刃交下，濒死不舍。主者怜而释之，女一恸而绝。”